CELEX: 62010CN0215
Language: sk
Date: 2010-05-04 00:00:00
Title: Vec C-215/10: Návrh na začatie prejudiciálneho konania, ktorý podal First-tier Tribunal (Tax Chamber) (Spojené kráľovstvo) 4. mája 2010 — Pacific World Limited, FDD International Limited/Commissioners for Her Majesty’s Revenue and Customs

31.7.2010   
            
            
               SK
            
            
               Úradný vestník Európskej únie
            
            
               C 209/13
            
         Návrh na začatie prejudiciálneho konania, ktorý podal First-tier Tribunal (Tax Chamber) (Spojené kráľovstvo) 4. mája 2010 — Pacific World Limited, FDD International Limited/Commissioners for Her Majesty’s Revenue and Customs
   (Vec C-215/10)
   ()
   2010/C 209/21
   Jazyk konania: angličtina
   
      Vnútroštátny súd, ktorý podal návrh na začatie prejudiciálneho konania
   
   First-tier Tribunal (Tax Chamber)
   
      Účastníci konania pred vnútroštátnym súdom
   
   
      Odvolatelia: Pacific World Limited, FDD International Limited
   
      Odporcovia: Commissioners for Her Majesty’s Revenue and Customs
   
      Prejudiciálne otázky
   
   
               1.
            
            
               Je nariadenie Komisie (ES) č. 1417/2007 (1) z 28. novembra 2007 týkajúce sa zatriedenia určitých druhov tovaru do kombinovanej nomenklatúry platné v rozsahu, v akom pod kód KN 3926 90 97 zatrieďuje umelé nechty a aj súpravy umelých nechtov opísané v prílohe 1 vyššie uvedeného nariadenia?
            
         
               2.
            
            
               V prípade zápornej odpovede na otázku 1, má sa kombinovaná nomenklatúra vykladať tak, že vyžaduje, aby sporné súpravy umelých nechtov boli zatriedené ako „krášliace prípravky a mejkap, prípravky starostlivosti o pleť (okrem liekov), vrátane prípravkov ochrany pred slnečným žiarením a opaľovacích prípravkov, prípravky na manikúru a pedikúru … prípravky na manikúru alebo pedikúru“ do sadzobníka položky 3304 30 00, alebo ako „iné druhy tovaru z nožiarstva (napríklad vlasové sponky, mäsiarske alebo kuchynské sekáče, krájače a mlynčeky na mäso, nože na papier); súpravy na manikúru a pedikúru a nástroje (vrátane pilníkov na nechty … súpravy na manikúru a pedikúru a nástroje (vrátane pilníkov na nechty)“ do sadzobníka položky 8214 20 00?
            
         
      (1)  Ú. v. EÚ L 316, s. 4.